Saya mau tau Perbandingan dengan bahasa Esperanto dari Tatabahasa bahasa Ido. Jelaskan dalam bahasa melayu

Walaupun bahasa Ido merupakan salah satu daripada tiga bahasa buatan yang terbesar di dunia, bilangan penggunanya adalah jauh lebih kecil berbanding dengan bahasa Esperanto sehingga orang biasa tidak pernah mendengar tentang bahasa ini. Sebaliknya, banyak orang yang tidak mengambil peduli mempelajari bahasa Esperanto masih tahu tentang kewujudan bahasa Esperanto, matlamat-matlamatnya sebagai satu bahasa, dan mungkin juga mempunyai suatu gambaran keseluruhan mengenai ciri-ciri bahasa itu. Oleh itu, cara yang paling mudah untuk menerangkan bahasa Ido seringnya ialah untuk menunjukkan perbezaannya dengan bahasa Esperanto dengan lebih dahulu.

Ido mewarisi banyak ciri tatabahasa bahasa Esperanto dan dalam banyak kes, perbendaharaan katanya adalah sama. Ido mempunyai matlamat yang sama dengan bahasa Esperanto terhadap kesederhanaan dan ketekalan tatabahasa, sifat mudah dibelajar, dan penggunaan istilah pinjaman daripada pelbagai bahasa Eropah. Sebahagian besarnya, kedua-dua bahasa ini saling dapat difahami. Bagaimanapun, beberapa perubahan telah dibuat untuk mengatasi sebahagian daripada kebimbangan yang tertimbul mengenai bahasa Esperanto. Ini termasuk:

Abjad Esperanto menggunakan enam huruf bukan Latin, salah tiga daripadanya tidak dapat dijumpai dalam mana-mana satu bahasa yang wujud; oleh itu, penggunaan bahasa Esperanto dalam penaipan, emel Internet, dan kumpulan berita seringnya mengambil jalan keluar melalui penggunaan pelbagai cara untuk mewakili huruf-huruf khas itu. Ini menyebabkan perkataan yang sama disampaikan dengan pelbagai cara. Bahasa Ido mengatasi masalah ini dengan menggunakan 26 huruf Latin dan dua dwihuruf, ch () dan sh () sebagai ganti untuk huruf Esperanto, ĉ dan ŝ. Dwihuruf qu yang mewakili , umpamanya "quick" dalam Bahasa Inggeris, digunakan sebagai ganti untuk kv bahasa Esperanto. Serupa juga, gu digunakan sebagai ganti untuk gv. Ortografi Ido mempunyai sifat fonetik dari segi setiap perkataan yang ditulis mempunyai sebutan yang jelas, tetapi ia tidak mempunyai padanan satu-dengan-satu antara huruf-huruf dengan fonem-fonem yang didapati dalam bahasa Esperanto.

Secara amnya, bahasa Ido tidak mengenakan peraturan tatabahasa kesesuaian antara kategori-kategori tatabahasa dalam sepatah ayat kerana mempercayai bahawa peraturan itu menyulitkan tatabahasa dan adalah berlebihan dalam sebuah bahasa kedua sejagat. Misalnya, kata kerja dalam sepatah ayat tidak berubah dalam bahasa Esperanto, tanpa mengira bilangan dan nama diri pertama subjek itu. Bagaimanapun, prinsip ini tidak diperluaskan untuk adjektif dan kata nama dalam bahasa Esperanto; oleh itu, dari segi bilangan dan kasus, setiap adjektif dalam bahasa Esperanto harus secocok dengan kata nama yang diubah suainya. Sebagai contolh, grands livres (buku-buku besar) dalam bahasa Perancis mempunyai adjektif yang mengambil bentuk jamak bersama-sama dengan kata nama jamaknya. Keharusan ini tidak diperlukan, umpamanya dalam Bahasa Inggeris yang menegaskan bilangan melalui perubahan kata kerja. Bahasa Ido menghapuskan ciri ini daripada tatabahasanya.

Esperanto memerlukan akhiran -n untuk menunjukkan penggunaan kasus akusatif. Bahasa Ido membenarkan penggunaan ciri ini dalam keadaan-keadaan kabur di mana objek untuk sesuatu ayat tidak mengikuti subjeknya, tetapi dalam semua keadaan yang lain, kasus akusatif disingkirkan sebagai berlebihan.

Ido mengenakan peraturan yang tekal terhadap penggunaan akhiran untuk mengubahkan sesuatu perkataan daripada satu makna atau golongan kata kepada yang lain, dan oleh itu, memudahkan hafalan perbendaharaan kata.

Berbeza dengan bahasa Esperanto, bahasa Ido tidak mengandaikan jantina lelaki sebagai keingkaran untuk kata-kata perhubungan keluarga. Misalnya, bahasa Ido tidak membentukkan perkataan "kakak" melalui penambahan akhiran feminin untuk perkataan "abang", sebagaimana yang dilakukan dalam bahasa Esperanto piawai. Sebaliknya, beberapa kata dasar perhubungan keluarga ditakrifkan sebagai jantina neutral, dan dua patah akhiran yang berlainan membentukkan perkataan masculin dan feminin daripada kata dasar — frato (saudara kandung) > fratulo (abang), fratino (kakak). Dalam kes-kes yang lain, bahasa Ido mempunyai dua atau tiga patah kata dasar berbanding dengan bahasa Esperanto yang hanya mempunyai satu — genitoro (ibu atau bapa), patro (bapa), matro (ibu).

Perbendaharaan kata Ido cuba menggunakan kata seasal yang digunakan oleh sebanyak daripada enam bahasa sumber yang mungkin.

Bagaimanapun, bahasa Esperanto moden telah menerima beberapa pengaruh daripada bahasa Ido seperti penjelasan untuk peraturan-peraturan penerbitan kata dan akhiran seperti -oz- ("amat banyak") dan -end- ("memerlukan").